Mega (prekybos centras)

Mega − prekybos centras Vytėnuose, automagistralės A1 (Vilnius−Klaipėda) 101 km. Atidarytas 2005 m. gruodžio 2 d.

Projekto vystytojas − AB „Baltic Shopping Centers”.

Akvariumas 
Prekybos centre „Mega“ esantis akvariumas buvo didžiausias Europos prekybos centruose įrengtas akvariumas (2005 m. duomenimis).

Lietuvos rekordų knygoje šis akvariumas pripažintas aukščiausiu akvariumu Lietuvoje bei patenka į aukščiausių akvariumų pasaulyje dešimtuką.

Akvariumas yra 10 m aukščio ir 4 m pločio; jo gylis 11 m, vandens talpa – 170 tūkst. litrų.

Akvariumo statyba truko 3 mėnesius. Ją vykdė JAV, Australijos, Pietų Afrikos ir Lietuvos specialistai. Akvariumo sienoms, kurių storis vietomis siekia net 30 cm, panaudota apie 90 tonų akrilo plokštės, o laikančioji metalinė konstrukcija pagaminta iš 20 tonų nerūdijančio plieno. 2018 m. pabaigoje akvariumas rekonstruotas ir atnaujintas.

Akvariume palaikoma vidutinė 20 laipsnių šilumos vandens temperatūra. Vanduo cirkuliuoja 90 l/s greičiu, jame ištirpinta daugiau kaip 10 tonų druskos. Vandens kokybė ir temperatūra palaikoma kompiuterinėmis sistemomis. Be to, akvariumo techninėse patalpose įrengta karantino sistema, kuri naudojama naujų žuvų aklimatizacijai ir susirgusių gydymui.

Iš viso PLC „Mega“ akvariume gyvena daugiau nei 800 tropikinių žuvų, priklausančių 30 rūšių, kilusių iš Atlanto, Indijos ir Ramiojo vandenynų, Raudonosios, Viduržemio, Karibų jūrų. Akvariume įrengti koralai atvežti iš Pietų Afrikos Respublikos. Jame gyvena ir penki iš Karibų jūros atvežti rykliai, galintys užaugti iki 2 m ilgio.

Viso akvariumo statyba ir įrengimas kainavo 12 mln. litų.

Renovacija Prasidėjo 2015 m.

Nuorodos 
 Oficiali prekybos centro svetainė

Lietuvos prekybos ir pramogų centrai
Kauno pastatai